Die Pos | News | Bekyk eiendomwaarde op waardasierol
09 March 2018 l Ronél van Jaarsveld l Views: 151 l 12 days ago
Inwoners van die Modimolle-Mookgophong-munisipaliteit word gevra om seker te maak dat hul eiendomme korrek op die waardasierol aangedui is.
Die nuwe waardasierol is verlede week bekendgemaak.
Dié waardasie bepaal die munisipale heffings wat op eiendomme gehef word.
Dit is ook aanlyn beskikbaar. Diegene wat dit moeilik vind om die webwerf baas te raak, kan die volgende stappe volg, het Nedene van Rooyen van die munisipaliteit verduidelik.
Besoek die webwerf www.lim368.gov.za en kliek op Legislation & Documents. Verskeie opsies sal verskyn. Kliek op die opsie heel onder “Modimolle-Mookgophong Valuation Roll 2018/2023”.
’n Nuwe venster sal oopmaak. Beweeg die muis heen en weer oor die wit spasie tot die opsie “Modimolle-Mookgophong Valuation Roll 2018/2023” weer in rooi sigbaar is. Kliek daarop.
’n Nuwe bladsy maak dan oop. By stap 1 “Select Property Type”, kan inwoners wat dorpserwe besit “Town” as opsie kies. Vir deeltitel-eiendomme kan inwoners op “Sectional title” kliek en diegene op plase kan “Farms” kies.
By stap 2 “Select Farm/Town/Sectional Title Name” moet inwoners van die dorpe “Nylstroom” of “Naboomspruit” kies en nié Modimolle of Mookgophong nie. Inwoners van plase kan die plaasnaam intik en die regte KR-nommer kies.
By stap 3 “Type in and select Stand/Parcel Number” kan inwoners die nommer wat bo-aan by “Erf description” op hul munisipale rekening staan, invul. Die syfers “0111” sowel as die nulle wat die viersyfernommer voorafgaan, kan geïgnoreer word. Diegene op plase kan die plaas se KR-nommer invul.
By stap 4 “Type in and select valid Portion/Unit Number” kan mense wie se erwe of plase nie onderverdeel is nie, ’n “0” invul, andersins kan die erfgedeelte se nommer ingevul word.
By stap 6 sal die inligting oor die erf of plaas, byvoorbeeld die grootte, eienaar en waardasie verskyn.
By stap 7 kan eienaars op die knoppie “Sect 49 Letter” kliek en die brief uitdruk.
Indien die eiendom se inligting nie gegee word nie, kan inwoners heel regs bo op “Download Residential Objection Form” kliek, dit invul en dit na corrie@legogoit.co.za e-pos. Dié eiendomme sal volgens Van Rooyen op die aanvullende waardasierol verskyn.